ПСЖ је основан 1970. године. Прво веће такмичење које је клуб освојио био је Куп Француске из 1982, а први пут је био првак француске лиге 1986. Током 1990-их, клуб је бележио значајне успехе: други пут лигашки шампион, три освојена купа, два освојена Лига купа и Суперкупа Француске и прва европска титула — Куп победника купова у сезони &lt;a href="%D0%9A%D1%83%D0%BF%20%D0%BF%D0%BE%D0%B1%D0%B5%D0%B4%D0%BD%D0%B8%D0%BA%D0%B0%20%D0%BA%D1%83%D0%BF%D0%BE%D0%B2%D0%B0%20%D1%83%20%D1%84%D1%83%D0%B4%D0%B1%D0%B0%D0%BB%D1%83%201995/96."&gt;1995/96&lt;/a&gt;. Током 2000-их је уследило раздобље пада у приходима, а од 2011. у клуб се улажу значајна финансијска средства и од тада креће доминација ПСЖ-а у домаћим такмичењима пошто је чак седам пута био освајач француске лиге, пет пута француског купа, шест пута лига купа и осам пута националног суперкупа. ПСЖ је 2020. први пут дошао до финала Лиге шампиона у којем је изгубио од Бајерна из Минхена.